Foto’s: Dié gesinsfoto’s het almal aan die lagPam en Dave Zaring se foto’s (via Facebook) ŉ Professionele fotograaf se swak redigeerwerk van ŉ gesin se groepsfoto’s het almal aan die lag. Pam en Dave Zaring het Vrydag die foto’s, wat verlede jaar geneem is, op Facebook gedeel. “Ok. Hierdie is NIE ŉ grap nie. Ons het ŉ fotograaf, wat beweer dat sy professioneel is, $250 betaal vir gesinsfoto’s. Hier is die foto’s wat sy REGTIG vir ons aangestuur het. Sy het gesê die skaduwees was baie sleg op die mooi, skoon, sonnige dag en haar professor het haar nooit geleer hoe om foto’s te redigeer nie. Ek het in jare nog nie só lekker gelag nie! Mens kan nie hierdie uitdink nie. En weereens, hierdie is NIE ŉ grap nie – dis die finale produk!” het die egpaar op Facebook geskryf. Die foto’s het elkeen ŉ watermerk, “IMagery by Lesa Hall”, ŉ geregistreerde onderneming in Missouri, waar die Zarings woon, aldus Facebook.